मॉडल से नन बन चुकी सोफिया हयात ने इंस्टाग्राम पर इन दिनों तहलका मचा रखा है। इंस्टाग्राम पर सोफिया के एक वीडियो के चलते उन्हें ट्रोल भी किया जा रहा है। दरअसल ‘बिग बॉस’ की एक्स कंटेस्टेंट रह चुकीं सोफिया हयात इन दिनों पति व्लाद स्टैन्श्यू के साथ हनीमून मनाने में बिजी हैं। दोनों मिस्र में अपना हनीमून इन्जॉय कर रहे हैं। हाल ही में सोफिया ने अपने इंस्टाग्राम अकाउंट पर हनीमून की कुछ फोटोज शेयर की थीं जिसमें वो अपने पति के साथ मस्ती करती नजर आ रही हैं। सोफिया ने कुछ तस्वीरें तो ऐसी भी शेयर कीं जिसमें दोनों एक दूसरे के साथ कोजी होकर किस करते भी नजर आ रहे हैं। कभी होटल रूम में तो कभी बीच पर खींची गईं तस्वीरें सोशल मीडिया पर धूम मचा रही हैं।